《蠟筆小新》(日文:クレヨンしんちゃん,英文:Crayon Shin-chan)係日本漫畫同卡通片,由臼井儀人所畫。故事講主角野原新之助(日文野原しんのすけ),又叫小新,係個幼稚園年紀嘅細路,不過成日模仿大人嘅思想行為,尤其係鹹濕方面。但因為佢係細路仔,又奈佢唔何。漫畫原本係畫畀大人睇,不過佢抵死嘅情節,亦好受細路歡迎。由於世界唔同地方對鹹濕情節有唔同尺度,所以有啲地方發行就有問題。而卡通版本,將尺度收緊,變成合家歡卡通片。